**Сәрдекбаш авыл җирлегененең**

**2017нче елдаэшләнгән эшләренә отчеты**

Сәрдекбаш авыл җирлегенә 7 авыл керә. 360 хуҗалыкка 1348 кеше исәпләнелә.

2017 елда 11 бала дөньяга килде, ә 13 кеше вафат булды.

Авылларда яшәүче халыкка 8 кибет,1 мәдәният йорты, 3клуб, 3 китапханә, 3 медпункт, почта бүлекчәсе һәм 117 укучысы булган урта мәктәп хезмәт күрсәтә.

Мәдәният хезмәткәрләре белән актив элемтәдә торып эшлибез.Зур бәйрәмнәр:8 нче март,23 нче февраль,9 май,Нәүрүз,Сабантуй,Өлкәннәр көне,Әниләр бәйрәме кебек зур бәйрәмнәр бөтенебез хезмәте белән матур һәм ямьле итеп уздырыла.

Иң зур көч куеп уздырыла торган бәйрәмнәрнең берсе ул да булса Җиңү бәйрәме.Быел да ул матур һәм эчтәлекле итеп уздырылды.Көчендә булган сугыш,тыл ветераннары,сугыш чоры балалары барысы да зур табын артына бәйрәм тамашасына чакырылды.

Бүгенге көндә иң борчыган проблема терроризм, экстримизм һәм норкамания афәте тора.Шушы мәсьәләләр буенча мәктәпләрдә, китапханәләр һәм клубларда балалар белән төрле сөйләшүләр,тәрбия дәресләре үткәрелелеп тора. Участок полициясе белән дә тыгыз элемтә алып барыла. Шул уңайдан җирлектә узган гомуми җыелышларда да әлеге проблемаларга кагылышлы сораулар аерым көн тәртибе белән каралып килә.

Халык дружинасы составына 8 кеше керә.Алар да үз чиратларында халыкны яклау буенча эш алып баралар.Авылларда чират буенча төнге каравыл торулар оештырылган.Дежур тору аерым дәфтәргә теркәлеп бара.

Сәрдекбаш авыл җирлегендә 6 мәчет бар. Имамнар җирлек халкын дингә өндәү өлкәсендә бик нык эш алып баралар. 6 мәчеттә дә көндәлек намазлар укыла , азан әйтелә,балаларга һәм өлкәннәргә дин сабаклары укыту оештырылган. Имамнар килгән –киткән кешеләрне дәфтәргә теркәп бара.Җирле үзидарә тарафыннан мәчетләр һәрдаим контрольдә тотыла. Алар белән һәрвакыт тыгыз элемтә дә торып эшлибез һәм алар белән ай саен күчмә җыелышлар үткәреп киләбез.

Җирлектә спорт белән дә дус халык яши. Быел Сәрдекбаш мәктәбе территориясендә президент программасы нигезендә купфункцияле уен мәйданчыгы төзелде.

Сәрдекбаш авыл җирлеге халкы уз тырышлыгы нәтиҗәсендә яхшы дәрәҗәдә көн күрә. Халык бәрәңге,суган һәм башка төрле яшелчә үстерә, ит җитештерә, сөт сата. Бугенгесе көндә шәхси хуҗалыкларда якынча 980 баш мөгезле эре терлек,(узган ел белән чагыштырганда 60 башка артыграк)шуларның 400 е савым сыер,(узган елдан 16 башка артыграк),43 баш ат, һәм 165 баш умарта исәпләнелә.

Дәүләт тарафыннан бирелә торган төрле субсидияләр алуда катнашып торабыз,сыерларга һәм кәҗәләргә барлыгы 1268 000 сум, кош-кортларга 34100 сум,ветеринар хезмәтләр өчен 40600 сум субсидия бирелде.3тән артык сыер асраучы 42 гаилә бар.Аларга түбән бәядән 80 рулон печән таратылды.

2017 нчы елда үзара салым акчасын 500 сумнан жыярга дигән карар кабул ителгән иде. Җирлек буенча 975 кешенең 975 е катнашты. План 100 % ка үтәлде. Барлыгы 487500 сум акча җыелды. Бу акча дәүләт тарафыннан артып кайтканнан соң 2437 500 сум булды.

Әлеге акчаларның 1 052 500 сумы юлларны төзекләндерүгә тотылды.Барлыгы 4 авылга 777 м. юл төзекләндерелде.

467 500 сумы авыл җирлеге территориясен төзекләндерүгә: чишмәләр ремонтлауга,күпер кырыйларын рәтләүгә,авылларга шлагбаумнар куелуга тотылды.

277 500 сумга янгын куркынычсызлыгын тәэмин итү максатыннан 6 пожар гидрант урнаштырылды һәм рукавалар алынды.

200 000 сум акчага Сәрдекбаш авылының 2 зираты калай штакетник белән әйләндерелде.

440 000 сум акча су мәсьәләләрен хәл итүгә тотылды.2 су насосы алынды, Тырыш су башнясы профнастил калай белән әйләндерелде,Уразай авылының су проектына экспертиза үткәрүгә тотылды.Шушы проектлар булу аркасында дәүләт программасында катнашып Уразай авылында 3 км.га якын су трассасы яңартылды.Программа буенча 13 пожар гидранты куелды.Шушы форсаттан файдаланып республика һәм район җитәкчелегенә зур рәхмәтебезне белдерәбез.

Алдыбызда 2018 нче елның үзара салымын җыю буенча референдум үткәрү бурычы тора. Уңай нәтиҗәләргә ирешеп 2018 нче елга түбәндәге бурычларны үтәүне куябыз.

1) юлларны төзекләндерү;

2) җирлек территориясен яхшырту;

3) су белән тәэмин итү;

4)поҗар куркынычсызлыгын яхшырту;

5) зиратларны тәртипкә китерү.

Игътибарыгыз өчен зур рәхмәт! Авыл җирлеге башлыгы:

И.М.Набиев